Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 99/14/8803	Košice II, 30.7.2014
EEČ : 2-64-399-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: t.č. materská dovolenka
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 519,49 € 
b.	Peňažná suma určená na všeobecne prospešné účely: 10,00 € 
c.	Konkrétny adresát peňažnej sumy určenej na všeobecne prospešné účely: združeniu ,XXXXX ,ul. Turgenevova č. 29 č. ú. XXXXX 
d.	Suma odovzdaná štátu na peňažnú pomoc obetiam trestnej činnosti: 10,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: t.č. materská dovolenka
realizované policajtom Obv.odd. PZ XXXXX - sidlisko KVP pod spisovou značkou XXXXX
V trestnej veci vedenej proti obvinenej Eve Balogovej za pokračovací prečin krádeže  podľa § 212 ods. 2 písm. e) Trestného zákona ktorého sa dopustila tak, že :

- v období od 27.08.2013 do 03.12.2013 v XXXXX na ul. XXXXX č. 1 , v byte na prvom poschodí uskutočnila neoprávnený odber elektriny, a to tak , že v stupačkovom elektromerovom rozvádzači, umiestnenom na prvom poschodí obytného domu z rozvodnej prívodovej svorkovnice mala natiahnutý vodič CY 2.5 mm2 smerujúci cez bytovú svorkovnicu na inštalačné ističe elektroinštalácie bytu bez merania a uzatvorenia zmluvy so spoločnosťou  Východoslovenská distribučná,  a.s. , XXXXX, čím takto neoprávnene pripojila svoje odberné miesto na odpojený elektromer, a takto odobrala elektrinu v objeme 8926 kWh, za ktorú nezaplatila, čím takto spoločnosti Východoslovenská distribučná,  a.s. , XXXXX, spôsobila škodu vo výške 323,22 EUR   
  
- v období od 04.12.2013 do 06.02.2014 v XXXXX na ul. XXXXXj č. 1 , v byte na prvom poschodí uskutočnila neoprávnený odber elektriny, a to tak , že v rozvádzači merania nachádzajúcom sa na stene schodiska uvedeného bytového domu na svorku stúpajúceho vedenia na fáze L3 pripojila vodič s označením CY 2,5 mm2 a druhý koniec vodiča pripojila na vývodovú svorku, z ktorej bola napojená elektroinštaláciu bytu bez merania a bez riadne uzatvorenej zmluvy, pričom týmto konaním spôsobila spoločnosti Východoslovenská distribučná,  a.s. , XXXXX, škodu vo výške 196,27 EUR   

Odôvodnenie: 
Uznesením policajného orgánu Okresného riaditeľstva PZ, Obvodného oddelenia XXXXX - Sídlisko KVP bolo podľa § 206 ods. 1 Tr. por.  sp. zn. XXXXX zo dňa 19.02.2014 bolo vznesené obvinenie Eve Balogovej za prečin krádeže podľa § 212 ods. 2 písm. e) Tr. zák. ,na tom skutkovom základe , ako je to uvedené vo výrokovej časti citovaného uznesenia. 

Následne uznesením policajného orgánu Okresného riaditeľstva PZ, Obvodného oddelenia XXXXX - Sídlisko KVP bolo podľa § 206 ods. 1 Tr. por.  sp. zn. XXXXX zo dňa 20.05.2014 bolo vznesené obvinenie Eve Balogovej za prečin krádeže podľa § 212 ods.

-3-

2 písm. e) Tr. zák. ,na tom skutkovom základe , ako je to uvedené vo výrokovej časti citovaného uznesenia.

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená a  poškodený uzavreli dňa 22.07.2014 dohodu o zmieri, z ktorej je zrejmé, že poškodenému už bola obvineným  uhradená celá škoda spôsobená trestným činom. Obvinená sa naviac za svoj čin poškodenému ospravedlnila.
 
Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná.

	Dňa 16.07.2014 obvinený zložil na depozitný účet Krajskej prokuratúry v Košiciach XXXXX pre účely zmieru peňažnú sumu vo výške 20,- €, z ktorej 50% je určených občianskemu združeniu ,, XXXXX a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.

	Obvinená a  poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor